**Fericire**

*Crina Lazăr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fericire

Stelele se prăbușeau lângă mine,

În cea mai senină dimineață.

Mă țineam de mână cu tine

Și-mi era de ajuns pentru o viață.

Îmi încurcasem privirile ude

În traiectorii grațios desenate

De genele tale moi și zălude,

Printre visele mele uitate.

Pășeam rar, cu sfială oriunde,

Aerul părea nou împrejur.

Sub pantofi scârțâiau frunzele crude,

Clipele ieșeau lejer din contur.

8 februarie 2020

Crina Lazăr